**Projektas**

**LIETUVOS RESPUBLIKOS**

**RYŠIŲ REGULIAVIMO TARNYBOS**

**DIREKTORIUS**

**ĮSAKYMAS**

DĖL RADIJO DAŽNIų (KANALų) TELIA LIETUVA, AB, PAKEITIMO KITAIS RADIJO DAŽNIAIS (KANALAIS)

2020 m. birželio d. Nr. 1V-

Vilnius

Vadovaudamasis Lietuvos Respublikos elektroninių ryšių įstatymo 11 straipsniu, 58 straipsnio 7 dalimi, 59 straipsnio 1 dalimi, Nacionalinės radijo dažnių paskirstymo lentelės ir radijo dažnių naudojimo plano, patvirtinto Lietuvos Respublikos ryšių reguliavimo tarnybos direktoriaus 2016 m. birželio 21 d. įsakymu Nr.  1V-698 „Dėl Nacionalinės radijo dažnių paskirstymo lentelės ir radijo dažnių naudojimo plano patvirtinimo ir kai kurių Lietuvos Respublikos ryšių reguliavimo tarnybos direktoriaus įsakymų pripažinimo netekusiais galios“, (toliau – Dažnių lentelė) II skyriaus lentelės 301 ir 307 punktais ir atsižvelgdamas į 2020 m. gegužės 6 d. Komisijos įgyvendinimo sprendimą (ES) 2020/667, kuriuo dėl atitinkamų 1920–1980 MHz ir 2110–2170 MHz dažnių juostoms taikomų techninių sąlygų atnaujinimo iš dalies keičiamas Sprendimas 2012/688/ES bei į Telia Lietuva, AB, UAB „Bitė Lietuva“, UAB „Tele2“ 2020 m. sausio 22 d. raštą:

1. Nustačiau, kad:
   1. Lietuvos Respublikos ryšių reguliavimo tarnybos direktoriaus 2006 m. vasario 23 d. įsakymu Nr.  1V-245 „Dėl radijo dažnių (kanalų) skyrimo UAB „Omnitel“ (toliau – Skyrimo įsakymas) UAB „Omnitel“ (nuo 2017 m. vasario 1 d. teises ir pareigas perėmė Telia Lietuva, AB) buvo skirti keturi 5 MHz pločio dupleksiniai radijo ryšio kanalai iš 1940,1 – 1959,9 MHz ir 2130,1 – 2149,9 MH radijo dažnių juostų steigti trečiosios kartos judriojo radijo ryšio tinklus bei teikti viešąsias judriojo telefono ryšio UMTS/IMT-2000 paslaugas šiais tinklais;
   2. Lietuvos Respublikos ryšių reguliavimo tarnybos direktoriaus 2015 m. gruodžio 28 d. įsakymu Nr. 1V-1591 „Dėl radijo dažnių (kanalų) naudojimo sąlygų nustatymo UAB „Omnitel“ (toliau – Naudojimo sąlygų įsakymas) UAB „Omnitel“ buvo nustatytos radijo dažnių (kanalų) iš 1940,1–1959,9 MHz ir 2130,1–2149,9 MHz suporuotos radijo dažnių juostos naudojimo sąlygos;
   3. pagal Sprendimo 2020/667 priedo B skirsnio 2 punktą, „*Skiriamų blokų dydžiai yra 5 MHz kartotiniai <...>. Skiriamo dažnių bloko apatinė riba apatinėje 1 920–1 980 MHz juostoje lygiuojama su apatiniu 1 920 MHz juostos kraštu arba atskiriama nuo jo 5 MHz kartotiniu. Skiriamo dažnių bloko apatinė riba viršutinėje 2 110–2 170 MHz juostoje lygiuojama su apatiniu 2 110 MHz juostos kraštu arba atskiriama nuo jo 5 MHz kartotiniu. <...>*“;
   4. pagal Sprendimo 2020/667 1 straipsnio 1 punktą, Sprendimo 2012/688/ES[[1]](#footnote-1) 2 straipsnio 2 dalis keičiama taip: „*2. Iki 2026 m. sausio 1 d. valstybės narės gali teisėms naudoti spektrą suporuotoje 2 GHz antžeminio ryšio dažnių juostoje antžeminiams elektroninių ryšių tinklams, galiojančioms šio sprendimo įsigaliojimo dieną, netaikyti priedo B skirsnyje nustatytų bendrųjų parametrų tiek, kiek naudojimasis tomis teisėmis netrukdo naudoti tą juostą pagal priedą, jei yra rinkos paklausa.*“;
   5. Telia, Lietuva, AB, UAB „Bitė Lietuva“, UAB „Tele2“ 2020 m. sausio 22 d. rašte prašo pertvarkyti 2100 MHz diapazoną tokiu būdu, kad Telia Lietuva, AB, radijo dažnių juosta, iš kurios skiriami radijo dažniai (kanalai), būtų 1940–1960 MHz ir 2130–2150 MHz.
2. Konstatuoju, kad:
   1. pagal Dažnių lentelės II skyriaus lentelės 301 ir 307 punktus, radijo dažnių (kanalų) iš 1940–1960 MHz ir 2130–2150 MHz radijo dažnių juostų paskirtis yra antžeminėms radijo ryšio sistemoms, kuriomis galima teikti elektroninių ryšių paslaugas 1920–1980 MHz ir 2110–2170 MHz suporuotoje radijo dažnių juostoje. Leidimų naudoti radijo dažnius (kanalus) skaičius ribotas;
   2. radijo dažnių (kanalų) iš 1940,1–1959,9 MHz ir 2130,1–2149,9 MHz radijo dažnių juostų naudojimas pagal Skyrimo įsakymą ir Naudojimo sąlygų įsakymą trukdo naudoti šiuos radijo dažnius (kanalus) pagal Sprendimo 2020/667 priedą, nes priede numatyti kitokie radijo dažnių juostų pločiai ir išdėstymas, taip pat netaikyti Sprendimo 2020/667 priedo B skirsnio reikalavimų rinkos paklausos nėra;
   3. pagal Elektroninių ryšių įstatymo 58 straipsnio 7 dalį, Lietuvos Respublikos ryšių reguliavimo tarnyba (toliau – Tarnyba) turi teisę, prieš 6 mėnesius įspėjusi elektroninių ryšių išteklių naudotojus, pakeisti skirtus elektroninių ryšių išteklius kitais tos pačios paskirties ištekliais, jeigu to reikalauja tarptautiniai įsipareigojimai ar Europos Sąjungos teisės aktai, keičiama elektroninių ryšių išteklių paskirtis arba elektroninių ryšių ištekliai naudojami neveiksmingai ar neefektyviai. Tarnyba turi teisę pakeisti skirtus elektroninių ryšių išteklius kitais tos pačios paskirties elektroninių ryšių ištekliais nesilaikydama šioje dalyje nurodytų sąlygų, jeigu to pageidauja elektroninių ryšių išteklių naudotojas arba jis su tuo sutinka. Įgyvendindama šios dalies nuostatas, Tarnyba *mutatis mutandis* vadovaujasi Elektroninių ryšių įstatymo 59 straipsnio nuostatomis;
   4. pagal Elektroninių ryšių įstatymo 59 straipsnio 1 dalį,  su elektroninių ryšių išteklių naudojimu susijusios teisės, sąlygos ir procedūros gali būti keičiamos objektyviai pagrįstais atvejais ir proporcingu būdu, atsižvelgiant į konkrečias sąlygas, taikomas perleidžiant teisę naudoti radijo dažnius (kanalus). Apie numatomą pakeitimą turi būti tinkamai pranešta suinteresuotoms šalims, įskaitant elektroninių ryšių paslaugų gavėjus ir vartotojus, ir suteikta galimybė per pakankamą terminą, kuris, išskyrus išimtines aplinkybes, turi būti ne trumpesnis kaip 28 dienos, pateikti savo pastabas dėl siūlomų pakeitimų, išskyrus atvejus, kai numatomi pakeitimai yra nežymūs ir nekeičia nustatyto teisinio reglamentavimo esmės ir dėl jų buvo susitarta su elektroninių ryšių išteklių naudotojais.
3. Pakeičiu:
   1. Tarnybos direktoriaus 2006 m. vasario 23 d. įsakymo Nr.  1V-245 „Dėl radijo dažnių (kanalų) skyrimo UAB „Omnitel“ 1 punkte nurodytas 1940,1–1959,9 MHz ir 2130,1–2149,9 MHz radijo dažnių juostas į 1940–1960 MHz ir 2130–2150 MHz radijo dažnių juostas;
   2. Tarnybos direktoriaus 2015 m. gruodžio 28 d. įsakymo Nr. 1V-1591 „Dėl radijo dažnių (kanalų) naudojimo sąlygų nustatymo UAB „Omnitel“ 1 punktą ir išdėstau jį taip:

„1.NustatauTelia Lietuva, AB, (kodas 121215434) (toliau – Leidimo turėtojas) šias radijo dažnių (kanalų) iš 1940–1960 MHz ir 2130–2150 MHz suporuotos radijo dažnių juostos naudojimo sąlygas:“.

1. PaveduTarnybos Radijo ryšio departamentui Radijo dažnių (kanalų) skyrimo ir naudojimo taisyklių, patvirtintų Tarnybos direktoriaus 2005 m. spalio 6 d. įsakymu Nr. 1V-854 „Dėl Radijo dažnių (kanalų) skyrimo ir naudojimo taisyklių patvirtinimo“, nustatyta tvarka ir sąlygomis parengti Telia Lietuva, AB, naujos redakcijos leidimą naudoti radijo dažnius (kanalus).
2. Nurodaupaskelbti šį įsakymą viešam konsultavimuisi, siekiant tinkamai pranešti suinteresuotoms šalims, įskaitant elektroninių ryšių paslaugų gavėjus ir vartotojus, Tarnybos interneto svetainėje ir nustatau 14 dienų terminą pastaboms ir (arba) pasiūlymams pateikti.
3. Išaiškinu, kad šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka ir sąlygomis.

Direktorius

1. 2012 m. lapkričio 5 d. Komisijos įgyvendinimo sprendimas (2012/688/ES) dėl 1920–1980 MHz ir 2110–2170 MHz dažnių juostų, skirtų antžeminėms sistemoms, kuriomis naudojantis Sąjungoje galima teikti elektroninių ryšių paslaugas, suderinimo. [↑](#footnote-ref-1)